stanford-oval/wikipedia huggingface dataset:
โมฮัมเมดัน

บทความนี้เกี่ยวกับคำศัพท์และประวัติของคำ สำหรับผู้นับถือศาสนาอิสลาม ดูที่ มุสลิม
สำหรับหมู่บ้านชื่อคล้ายกัน ดูที่ โมฮัมมะดาน (ประเทศอิหร่าน)
คำเรียกศาสนาอิสลามในอดีต
แผนที่ศาสนาของโลกใน ค.ศ. 1883 แสดงพื้นที่ "โมฮัมเมดัน" เป็นสีเทา
โมฮัมเมดัน (อังกฤษ: Mohammedan บางครั้งสะกดเป็น Muhammadan, Mahommedan, Mahomedan หรือ Mahometan) เป็นคำเรียกผู้ติดตามมุฮัมมัด ศาสดาในศาสนาอิสลาม มันถูกใช้ทั้งคำนามและคำคุณศัพท์ที่หมายถึงสิ่งที่อยู่ในหรือมีความสัมพันธ์กับมุฮัมมัด หรือศาสนา หลักคำสอน สถาบัน และการปฏิบัติที่ท่านก่อตั้งขึ้น คำนี้เคยใช้โดยทั่วไปในอดีต แต่ปัจจุบันใช้คำว่า มุสลิม และ ศาสนาอิสลาม แทน แม้ว่าบางครั้งมุสลิมบางคนใช้คำนี้ ส่วนใหญ่พิจารณาว่าคำนี้เป็นการเรียกชื่อผิด (misnomer)
ศัพทมูลวิทยา

พจนานุกรมภาษาอังกฤษ ฉบับออกซฟอร์ดได้บันทึกคำนี้ใน ค.ศ. 1663 การสะกดแบบเก่าว่า มาโฮเมตัน (Mahometan) สามารถสืบได้ถึง ค.ศ. 1529 คำนี้มาจากภาษาละตินใหม่ว่า Mahometanus ที่มาจากภาษาละตินยุคกลางว่า Mahometus แปลว่า ผู้ติดตามมุฮัมมัด
ในยุโรปตะวันตกช่วงศตวรรษที่ 13 หรือใกล้เคียง ชาวคริสต์บางส่วนเชื่อว่ามุฮัมมัดอาจเป็นได้ทั้งชาวคริสต์ที่เป็นพวกนอกรีตหรือเป็นพระเจ้าที่สักการะโดยมุสลิม วรรณกรรมยุโรปในยุคกลางบางส่วนกล่าวถึงมุสลิมว่าเป็น "พวกนอกศาสนา" หรือตามชื่อเล่น เช่น "paynim foe" (ศัตรู) เช่นใน Song of Roland แสดงภาพมุสลิมอธิษฐานต่อ "เทวรูป" ได้แก่ อะพอลโล, ลูซิเฟอร์, เทอร์มาแกนต์ (Termagant) และมาเฮาน์ด (Mahound) เมื่ออัศวินเทมพลาร์ถูกกล่าวว่าเป็นพวกนอกรีต เพราะมักมีการอ้างว่าพวกเขาสักการะปีศาจบาโฟเมต ซึ่งมีชื่อคล้ายกับ "มาโฮเหม็ด" (Mahomet) เป็นชืื่อมุฮัมมัดที่ถูกแปลงเป็นอักษรละติน และอักษรละตินเป็นภาษากลางของยุโรปส่วนใหญ่เป็นเวลาอีก 500 ปี
ตัวอย่างเหล่านี้ถูกสร้างขึ้นใน "ช่วงเวลาแห่งความโกรธ" ของข้อขัดแย้งระหว่างมุสลิม–คริสเตียน ในขณะที่ยุโรปยุคกลางเริ่มกังวลเกี่ยวกับศัตรูที่ยิ่งใหญ่ซึ่งประสบความสำเร็จในการพิชิดดินแดนหลังจากจักรวรรดิโรมันตะวันตกล่มสลาย เช่นเดียวกันกับการไม่มีข้อมูลที่แท้จริงเกี่ยวกับฝั่งตะวันออกที่ลึกลับของชาวตะวันตก
เลิกใช้

คำนี้ถูกแทนที่ด้วยคำว่า มุสลิม (Muslim, อดีตเคยทับศัพท์เป็น Moslem) หรือ อิสลามิก (Islamic) โมฮัมเมดัน เคยใช้ในวรรณกรรมยุโรปโดยทั่วไปจนถึงกลางคริสต์ทศวรรษ 1960 มุสลิม เป็นคำที่ใช้อยู่ในปัจจุบัน และคำว่า โมฮัมเมดัน ส่วนใหญ่ถือว่าเป็นคำโบราณหรือในบางเคสถือเป็นคำที่น่ารังเกียจ
การคัดค้านของมุสลิม

มุสลิมสมัยใหม่บางคนคัดค้านคำนี้ โดยกล่าวว่ามุฮัมมัดไม่ได้เรียกตนหรือผู้ติดตามช่วงแรกด้วยคำนี้ และศาสนาสอนให้สักการะพระเจ้าเพียงองค์เดียว (ดู ชิรก์ กับ เตาฮีด) ไม่ใช่มุฮัมมัดหรือศาสดาคนอื่นของพระเจ้า ดังนั้น มุสลิมสมัยใหม่เชื่อว่า "โมฮัมเมดัน" เป็นการเรียกชื่อผิด "ซึ่งพวกเขาคิดว่าเป็นการสักการะโมฮัมเหม็ด เหมือนกับชาวคริสต์ที่สักการะพระคริสต์" เช่นเดียวกันกับคำว่า อัลมุฮัมมะดียะฮ์ (ภาษาอาหรับของคำว่าโมฮัมเมดัน) มักใช้ในบางกลุ่มลัทธิในศาสนาอิสลามที่ถือว่าเป็นพวกนอกรีต
ดูเพิ่ม

ศาสนาคริสต์และศาสนาอิสลาม
ชาวมัวร์
มุฮัมมัดในศาสนาอิสลาม
บูรพาคดีศึกษา
ซาราเซ็น
ไมคอร์ไรซา

ไมคอร์ไรซา (อังกฤษ: Mycorrhiza) เป็นความสัมพันธ์ระหว่างเชื้อรากับรากพืชซึ่งมีความเฉพาะเจาะจงมากกว่าจุลินทรีย์ในไรโซสเฟียร์เชื้อรากับรากพืชจะมีความสัมพันธ์ทั้งด้านโครงสร้างและการทำงาน แบ่งได้เป็น 2 ชนิด คือ:
เอกโตไมคอร์ไรซา เชื้อราจะรวมตัวเป็น pseudoparenchymatous sheath อยู่ด้านนอกหนือในส่วนอีพิเดอร์มิส แต่ไม่แทรกตัวเข้าในชั้นคอร์เท็กซ์ การรวมตัวกับเชื้อราทำให้โครงสร้างของรากพืชเปลี่ยนไปโดยสั้นลงหรือเกิด dichotomously branching cluster และมีเนื้อเยื่อเจริญน้อยลง เชื้อราจะได้ประโยชน์ในด้านได้สารอาหารจากพืช หลีกเลี่ยงการแย่งสารอาหารจากจุลินทรีย์อื่นๆในดิน ส่วนพืชจะมีจะมีอัตราการดูดซึมสารอาหารจากดินเพิ่มขึ้นเพราะเชื้อราช่วยเพิ่มพื้นที่ในการดูดซึม เพิ่มความทนทานต่อเชื้อก่อโรคและสภาพแวดล้อม เอนไซม์จากเชื้อราช่วยย่อยสารอาหารให้ดูดซึมง่ายขึ้น
เอนโดไมคอร์ไรซาเชื้อราจะแทรกตัวเข้าไปในชั้นคอร์เท็กซ์และส่วนที่มีชีวิตของรากพืช กลายเป็นกลุ่มของไมซีเลียม ข้อดีของเอนโดไมคอร์ไรซาต่อพืชคือ ป้องกันการเกิดโรคในบริเวณคอร์เท็กซ์ เพิ่มการดูดซับไนโตรเจนให้แก่พืช และเพิ่มกิจกรรมของเอนไซม์ฟอสฟาเตส ในกล้วยไม้พบความสัมพันธ์แบบนี้กับเชื้อรา เช่น Rhizoctoniaโดยเชื้อราจะม้วนตัวเป็นขดเข้าไปในชั้นคอร์เท็กซ์ และถูกดูดกลืนเข้าไปเป็นส่วนหนึ่งของพืชจนแยกออกมาเป็นอิสระไม่ได้ เชื้อรายังช่วยให้เมล็ดกล้วยไม้งอกได้ดีขึ้น
แหล่งข้อมูลอื่น

Orchid mycorrhiza extraction & culture เก็บถาวร 2008-06-20 ที่ เวย์แบ็กแมชชีน on the CultureSheet
Mycorrhizal Associations: The Web Resource Comprehensive illustrations and lists of mycorrhizal and nonmycorrhizal plants and fungi
Mycorrhizas – a successful symbiosis เก็บถาวร 2010-01-31 ที่ เวย์แบ็กแมชชีน Biosafety research into genetically modified barley
โมโนกลีเซอไรด์

โครงสร้างเคมีของโมเลกุล 1-monoacylglycerol
โครงสร้างเคมีของโมเลกุล 2-monoacylglycerol
โมโนกลีเซอไรด์  (อังกฤษ: Monoglyceride) เป็นกลีเซอไรด์ที่มีโมเลกุลกลีเซอรอล (glycerol) ที่มีมีพันธะเอสเทอร์กับโมเลกุลหนึ่งของกรดอะมิโน
ชื่อที่ตรงกับโครงสร้างโมเลกุลมากกว่าที่นิยมใช้ในปัจจุบันคือ acylglycerol และ monoacylglycerol
โมโนกลีเซอไรด์ทั้งหมดถ้าไม่เป็น 1-monoacylglycerol ก็จะเป็น 2-monoacylglycerol (ดูรูป) ขึ้นอยู่กับตำแหน่งของพันธะเอสเทอร์ (ester bond) 1-monoacylglycerides มีศูนย์ไคแรลอยู่ที่คาร์บอน 2
โมโนกลีเซอไรด์เกิดขึ้นจากทั้งกระบวนการทางชีวภาพและกระบวนการอุตสาหกรรมเคมี
โดยกระบวนการทางชีวเคมีแล้ว  โมโนกลีเซอไรด์เกิดขึ้นจาก
การแยกสลายไตรกลีเซอไรด์ด้วยน้ำอาศัยปฏิกิริยาของเอนไซม์ lipase ที่ช่วยย่อยสลายไลโพโปรตีน
การแยกสลายไดกลีเซอไรด์ด้วยน้ำอาศัยปฏิกิริยาของเอนไซม์ lipase ที่ช่วยย่อยสลายไดกลีเซอไรด์
หรือ  เป็นสารมัธยันตร์ (intermediate) ในกระบวนการ alkanoylation ที่เปลี่ยนกลีเซอรอลไปเป็นไขมัน
ในกระบวนการเมแทบอลิซึมปกติ  โมโนกลีเซอไรด์เกิดการแยกสลายด้วยน้ำ อาศัยเอนไซม์ lipase ที่ช่วยย่อยสลายโมโนกลีเซอไรด์  กลายเป็นกลีเซอรอลและกรดไขมันอิสระตัวหนึ่ง
มีการใช้โมโนกลีเซอไรด์ร่วมกับไดกลีเซอไรด์  เพื่อเติมแต่งอาหารโดยเป็นปริมาณน้อย
ซึ่งมีประโยชน์โดยเป็นอิมัลซิฟายเออร์  คือช่วยรวมตัวส่วนผสมเช่นไขมันและน้ำ  ซึ่งปกติมักจะแยกออกจากกัน 
ป้ายโภชนาการที่แสดงค่าไขมันรวมไขมันอิ่มตัว  และไขมันทรานส์  ในอาหาร  จะไม่รวมโมโนกลีเซอไรด์และไดกลีเซอไรด์  เพราะว่าไขมันโดยมากที่มีในอาหารเป็นประเภทไตรกลีเซอไรด์
วัตถุดิบในการผลิตโมโนกลีเซอไรด์อาจจะมาจากไขมันของพืชหรือของสัตว์ก็ได้
ไขมันสัตว์โดยมากมาจากวัวควายหรือหมู
แต่ไขมันแบบไตรกลีเซอไรด์ที่มีกรดไขมันประกอบที่สมควรก็สามารถนำมาใช้ได้
นอกจากนั้นแล้ว  โมโนกลีเซอไรด์ยังสามารถได้มาจากการสังเคราะห์
เป็นผลิตภัณฑ์ที่มักใช้ในการผลิตขนมอบ (เช่นเค้ก) ในเครื่องดื่ม ไอศกรีม เนยถั่วลิสง หมากฝรั่ง เนยเทียม และขนมหวาน 
ในผลิตภัณฑ์ขนมอบ  โมโนกลีเซอไรด์จะช่วยทำขนมปังให้ฟูและนิ่ม  และช่วยกันกลิ่นหืนด้วย
โมโนกลีเซอไรด์ชนิด 2-arachidonoylglycerol มีกัมมันตภาพเป็นอะโกนิสต์ของ CB1 cannabinoid receptor ซึ่งเป็นหน่วยรับความรู้สึกในเซลล์ระบบประสาทที่เกี่ยวข้องกับกระบวนการทางกายภาพหลายอย่างรวมทั้งความหิวกระหาย  ความเจ็บปวด  อารมณ์  และความทรงจำ  รวมทั้งเป็นสื่อที่ทำให้เกิดอาการทางประสาทเมื่อมีการใช้กัญชา
โมโนกลีเซอไรด์อีกชนิดหนึ่งคือ 2-oleoylglycerol มีกัมมันตภาพเป็นอะโกนิสต์ต่อหน่วยรับความรู้สึก GPR119  ซึ่งเป็นสื่อที่ทำให้เกิดอาการทางประสาทเมื่อมีการใช้กัญชาเช่นกัน
ดูเพิ่ม

ลิพิด
ไดกลีเซอไรด์
ไตรกลีเซอไรด์
สารเติมแต่งอาหาร E471
เชิงอรรถและอ้างอิง

↑  "Questions About Food Ingredients". Vegetarian Resource Group. สืบค้นเมื่อ 13 November 2011.
↑  Zdzislaw Z. E. Sikorski; Anna Kolakowska (30 July 2002). Chemical and Functional Properties of Food Lipids. CRC Press. pp. 218-. ISBN 978-1-4200-3199-7.
↑  Y. H. Hui (15 February 2008). Bakery Products: Science and Technology. John Wiley & Sons. pp. 350-. ISBN 978-0-470-27632-7.
↑  Gerard L. Hasenhuettl; Richard W. Hartel (1 January 1997). Food Emulsifiers and Their Applications. Springer. ISBN 978-0-412-07621-3.
↑  PMID 21778222 (PMID 21778222)
Citation will be completed automatically in a few minutes. 
Jump the queue  or expand by hand
ไมค์ ทัคเกอร์ (นักขี่ม้า)

ไมค์ ทัคเกอร์ (อังกฤษ: Mike Tucker, 30 พฤศจิกายน ค.ศ. 1944 – 28 มีนาคม ค.ศ. 2018) เป็นนักขี่ม้าชาวอังกฤษ รู้จักกันในฐานะผู้บรรยายการแข่งขันขี่ม้า ไมค์ ทัคเกอร์เกิดที่เมืองคอทสโวลด์ เคยเป็นชาวนาเลี้ยงวัว กับ วังยู แคทเทิล ไมค์ ทัคเกอร์แต่งงานกับ แอนเจอร์รา ไมค์ ทัคเกอร์เสียชีวิตเมื่อวันที่ 28 มีนาคม ค.ศ. 2018 ด้วยวัยอายุ 73 ปี
แหล่งข้อมูลอื่น

Cotswold Life เก็บถาวร 2016-09-28 ที่ เวย์แบ็กแมชชีน
Wagyu Beef
ไมครอฟต์ โฮมส์

บทความนี้เกี่ยวกับตัวละคร สำหรับไมครอฟต์ ดูที่ ไมครอฟต์ โฮมส์ (แก้ความกำกวม)
| ไมครอฟต์ โฮมส์ |
| --- | --- |
ตัวละครใน เชอร์ล็อก โฮมส์

ปรากฏครั้งแรก: The Adventure of the Greek Interpreter
สร้างโดย: เซอร์อาร์เธอร์ โคนัน ดอยล์
ข้อมูลตัวละครในเรื่อง
เพศ: ชาย
ญาติ: เชอร์ล็อก โฮมส์ (น้องชาย)
สัญชาติ: อังกฤษ
ไมครอฟต์ โฮมส์ (อังกฤษ: Mycroft Holmes) ตัวละครในนวนิยายสืบสวนสอบสวนเรื่อง เชอร์ล็อก โฮมส์ เป็นพี่ชายของเชอร์ล็อก โฮมส์ (อายุห่างกัน 7 ปี) มีตำแหน่งที่ปรึกษาของรัฐบาลและเป็นผู้ก่อตั้งสโมสรไดโอจินิส สถานที่สำหรับผ่อนคลายอารมณ์ของเหล่าสุภาพบุรุษชนชาวลอนดอนผู้ไม่ปรารถนาจะคบหาสมาคมกับผู้ใด โดยมีกฎที่ต้องปฏิบัติอย่างเดียวคือ ห้ามพูดคุยหรือมีปฏิสัมพันธ์กับคนอื่น ๆ ในสโมสรเด็ดขาด
ไมครอฟต์ถูกบรรยายว่าเป็นคนรูปร่างเจ้าเนื้อต่างกับน้องชายที่ผอมสูง หน้าผากกว้างบ่งบอกพลังสมองและดวงตาสีเหล็กคมลึก มีมันสมองอันชาญฉลาด เก็บรวบรวมข้อมูลปริมาณมหาศาลไว้แทบทุกด้าน เขาจึงเป็นข้าราชการผู้น้อยที่มีความสำคัญอันดับต้น ๆ คนหนึ่งในรัฐบาล เชี่ยวชาญการให้ความเห็นและข้อสรุปจากบนเก้าอี้ เพราะเจ้าตัวไม่มีความกระตือรือร้นพอจะออกไปสืบด้วยตนเอง เมื่อเชอร์ล็อก โฮมส์นำเรื่องคดีไปขอคำปรึกษา ไมครอฟต์ก็ได้ให้ความเห็นที่ภายหลังพิสูจน์แล้วว่าถูกต้องทุกครั้ง
เชอร์ล็อก โฮมส์กล่าวว่าพี่ชายของตนสามารถเป็นนักสืบที่เก่งกาจที่สุดได้ แต่กลับขาดคุณสมบัติหลายข้อที่นักสืบพึงมี เช่นเขาไม่ค่อยมีความกระตือรือร้น เข้ากับผู้อื่นไม่ค่อยได้และไม่ชอบ "ไปพบผู้ที่เกี่ยวข้อง ซักถามเจ้าหน้าที่ เที่ยวนอนพังพาบเอาแว่นขยายส่องดูอะไรต่อมิอะไร" อย่างที่ไมครอฟต์กล่าวถึงแนวทางการสืบคดีของน้องชาย
ในภาพยนตร์ เชอร์ล็อก โฮล์มส์ เกมพญายมเงามรณะ (พ.ศ. 2554) ไมครอฟต์ โฮมส์ รับบทโดยนักแสดงชาวอังกฤษ สตีเวน ฟราย
แหล่งข้อมูลอื่น

Sherlock Holmes Public Library
| ด ค กหนังสือ เชอร์ล็อก โฮมส์ โดย เซอร์อาร์เธอร์ โคนัน ดอยล์ |
| --- | --- | --- |
| นวนิยาย | แรงพยาบาท  ·  จัตวาลักษณ์  ·  หมาผลาญตระกูล  ·  หุบเขาแห่งภัย |  |
| ชุดเรื่องสั้น | ชุดผจญภัย  ·  ชุดจดหมายเหตุ  ·  ชุดคืนชีพ  ·  ชุดลาโรง  ·  ชุดบันทึกคดี |  |
| ตัวละคร | เชอร์ล็อก โฮมส์  ·  หมอวอตสัน  ·  ไมครอฟต์ โฮมส์  ·  ศจ. มอริอาร์ตี  ·  พันเอกมอรัน  ·  ไอรีน แอดเลอร์ |  |
ไมค์ วิลเลียมสัน

| 0 | 1 | 2 | 3 |
| --- | --- | --- | --- |
 
ข้อมูลส่วนตัว
ชื่อเต็ม:  Michael James Williamson
เกิด:   (1983-11-08) 8 พฤศจิกายน ค.ศ. 1983 (41 ปี)
เกิดที่:  สโต๊ค ออน-เทรนท์ England
สูง:  193 เมตร
ตำแหน่ง:  กองหลัง
ข้อมูลสโมสร
สโมสรปัจจุบัน:  นิวคาสเซิล ยูไนเต็ด
หมายเลข:  6
ชุดเยาวชน
1999–2001:  ทอร์เควย ทาวน์
ชุดใหญ่*
| ปี |  ทีม |  ลงเล่น† |  (ประตู)† |
| 2001 |  ทอร์เควย ยูไนเต็ด |  5 |  (0) |
| 2001–2005 |  เซาแทมป์ตัน |  0 |  (0) |
| 2003 |  → ทอร์เควย ยูไนเต็ด (ยืม) |  11 |  (0) |
| 2004 |  → ดอนคาสเตอร์ โรเวอร์ส (ยืม) |  0 |  (0) |
| 2004–2009 |  วายคอมเบ วันเดอร์เรอส์ |  144 |  (10) |
| 2009 |  วัตฟอร์ด |  21 |  (2) |
| 2009–2010 |  พอร์ตสมัท |  0 |  (0) |
| 2010 |  → นิวคาสเซิล ยูไนเต็ด (ยืม) |  1 |  (0) |
| 2010– |  นิวคาสเซิล ยูไนเต็ด |  61 |  (0) |
 จำนวนนัดที่ลงเล่นให้ชุดใหญ่และจำนวนประตูนับเฉพาะลีกท้องถิ่นเท่านั้น และ เป็นข้อมูล ณ วันที่ 15:00, 9 April 2012 (UTC).  † ลงเล่น (ประตู)  ‡ จำนวนนัดที่ลงเล่นและจำนวนประตูในนามทีมชาติ ข้อมูล ณ วันที่ 16:58, 12 February 2011 (UTC)
ไมเคิล เจมส์ "ไมค์" วิลเลียมสัน (อังกฤษ: Michael James "Mike" Williamson) นักฟุตบอลชาวอังกฤษ เกิดเมื่อวันที่ 8 พฤศจิกายน ค.ศ. 1983 ปัจจุบันเขาเป็นผู้เล่น-ผู้จัดการทีมของ เกตส์เฮด ทีมในศึก เนชันนัลลีก หรือดิวิชัน 5 ของอังกฤษ
แหล่งข้อมูลอื่น

Mike Williamson profile เก็บถาวร 2010-01-31 ที่ เวย์แบ็กแมชชีน at the Newcastle United website
สถิติของ Mike Williamson ที่ Soccerbase
Premier League profile เก็บถาวร 2012-10-02 ที่ เวย์แบ็กแมชชีน
โมโนไว

| โมโนไว |
| --- | --- |
หมู่บ้าน
ป้ายประชากรซึ่งสามารถเห็นได้เมื่อเข้ามาในโมโนไว ทางตะวันออก (ค.ศ. 2007)
สถานที่ตั้งในเทศมณฑลบอยด์
แผนที่อย่างละเอียดของโมโนไว รัฐเนแบรสกา
ข้อผิดพลาด Lua ใน มอดูล:Location_map บรรทัดที่ 522: Unable to find the specified location map definition: "Module:Location map/data/Nebraska" does not exist
พิกัด: 42°49′44″N 98°19′45″W﻿ / ﻿42.82889°N 98.32917°W﻿ / 42.82889; -98.32917
ประเทศ:  สหรัฐ
รัฐ:  เนแบรสกา
เทศมณฑล: บอยด์
การปกครอง
 • นายก: เอลซี เอ็ม. เอเลอร์ (R)
พื้นที่
 • ทั้งหมด: 0.21 ตร.ไมล์ (0.55 ตร.กม.)
 • พื้นดิน: 0.21 ตร.ไมล์ (0.55 ตร.กม.)
 • พื้นน้ำ: 0.00 ตร.ไมล์ (0.00 ตร.กม.)
ความสูง: 1,329 ฟุต (405 เมตร)
ประชากร (2010)
 • ทั้งหมด: 1 คน
 • ประมาณ (2019): 1 คน
 • ความหนาแน่น: 4.72 คน/ตร.ไมล์ (1.82 คน/ตร.กม.)
เขตเวลา: UTC-6 (กลาง (CST))
 • ฤดูร้อน  (เวลาออมแสง): UTC-5 (CDT)
ZIP code: 68746 (แบ่งกับลินช์)
รหัสพื้นที่: 402
รหัส FIPS: 31-32550
GNIS feature ID: 0831379
โมโนไว (อังกฤษ: Monowi /ˈmɒnoʊwaɪ/ mon-o-wy; อ่านว่า: มอโนไว) เป็นหมู่บ้านนิติบุคคลในเทศมณฑลบอยด์ รัฐเนแบรสกา สหรัฐอเมริกา จากสำมะโน ค.ศ. 2010 มีประชากรเพียง 1 คน ซึ่งถือว่าเป็นหมู่บ้านนิติบุคคลที่เดียวที่มีประชากรน้อยขนาดนี้ เอลซี เอเลอร์ (Elsie Eiler) ผู้ที่อาศัยอยู่ในเมืองนี้คนเดียว เป็นทั้งนายก บรรณารักษ์ และบาร์เทนเดอร์ และกลายเป็นกรณีที่ทำให้เกิดการสนใจเรื่องราวของมนุษย์
ตามคำบอกเล่า ชื่อหมู่บ้าน "โมโนไว" แปลว่า "ดอกไม้" เป็นคำในภาษาของกลุ่มชนพื้นเมืองที่ไม่สามารถระบุได้ว่าเป็นภาษาใด ที่ตั้งชื่อว่าโมโนไว เนื่องจากมีดอกไม้ขึ้นอยู่แถวที่ตั้งของหมู่บ้านนี้เป็นจำนวนมาก
ประชากร

| ประชากร> สำมะโนประชากร | ประชากร> Pop. | ประชากร>  | ประชากร> %± |
| --- | --- | --- | --- |
| 1910 | 109 |  | — |
| 1920 | 100 |  | −8.3% |
| 1930 | 123 |  | 23.0% |
| 1940 | 99 |  | −19.5% |
| 1950 | 67 |  | −32.3% |
| 1960 | 40 |  | −40.3% |
| 1970 | 16 |  | −60.0% |
| 1980 | 18 |  | 12.5% |
| 1990 | 6 |  | −66.7% |
| 2000 | 2 |  | −66.7% |
| 2010 | 1 |  | −50.0% |
| Est. 2019 | 1 |  | 0.0% |
การสำรวจสำมะโนประชากรสหรัฐรายทศวรรษ ประมาณการ ค.ศ. 2012
ข้อมูลสำมะโนของโมโนไวมีความเฉพาะมาตั้งแต่ ค.ศ. 2010:
ประชากรทั้งหมดมีแค่คนเดียว (87.5 ปี เพศหญิง ผิวขาว ชื่อเอลซี)
มีเจ้าของบ้านคนเดียว อยู่คนเดียว
ในบ้านสามหลังของเมือง มีแค่หลังเดียวที่มีเจ้าของ
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Monowi, Nebraska
"Welcome to Monowi, Nebraska: population 1" by Will Francome, Megan Garner & Eliot Stein. BBC. 30 January 2018.
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
ประจำชาติ:  อิสราเอล  สหรัฐ
ไมค์ โคลเตอร์

| ไมค์ โคลเตอร์ |
| --- | --- |
โคลเตอร์ในงาน 2019 GalaxyCon
เกิด:  (1976-08-26) 26 สิงหาคม ค.ศ. 1976 (48 ปี) โคลัมเบีย (รัฐเซาท์แคโรไลนา), สหรัฐ
การศึกษา: Benedict College University of South Carolina, Columbia (BA) Rutgers University, New Brunswick (MFA)
คู่สมรส: Iva Colter (สมรส 2002)
บุตร: 2
ไมค์ แรนดาล โคลเตอร์ (อังกฤษ: Mike Randal Colter; เกิด 26 สิงหาคม พ.ศ. 2519) เป็นนักแสดงชาวอเมริกันที่รู้จักกันดีที่สุดจากบทบาทของเขาในบท ลู้ก เคจ ในเรื่อง ลู้ก เคจ (2016–2018), The Defenders (2017) และ Jessica Jones (2015; 2019) ทั้งหมดอยู่ในจักรวาลภาพยนตร์มาร์เวล นอกจากนี้เขายังเคยปรากฏตัวเป็น Lemond Bishop ในซีรีส์โทรทัศน์เรื่อง The Good Wife (2010–2015) และ The Good Fight (2017- ปัจจุบัน), มัลคอล์ม เวิร์ด ใน Ringer (2011–2012), Jameson Locke ในแฟรนไชส์ Halo (2014–2015) และพ่อของเอเจนท์เจใน Men in Black 3
โมเลกุลไฮเพอร์เวเลนต์

ฟอสฟอรัสเพนตะคลอไรด์ ตัวอย่างหนึ่งของโมเลกุลไฮเพอร์เวเลนต์
โมเลกุลไฮเพอร์เวเลนต์ (อังกฤษ: hypervalent molecule) หมายถึง โมเลกุลที่ประกอบด้วยอะตอมของธาตุหมู่หลักอย่างน้อย 1 อะตอมที่มีอิเล็กตรอนในชั้นเวเลนซ์มากกว่า 8 ตัวอย่างโมเลกุลไฮเพอร์เวเลนต์ ได้แก่ ฟอสฟอรัสเพนตะคลอไรด์ (PCl5) ซัลเฟอร์เตตระฟลูออไรด์ (SF4) ซัลเฟอร์เฮกซะฟลูออไรด์ (SF6) ซีนอนเตตระฟลูออไรด์ (XeF4) เป็นต้น
นิยามและการเรียกชื่อ > ไฮเพอร์เวเลนซีตามนิยามของ IUPAC

สหภาพเคมีบริสุทธิ์และเคมีประยุกต์ระหว่างประเทศ (IUPAC) นิยามคำว่า ไฮเพอร์เวเลนซี (hypervalency) ว่าเป็น ความสามารถของอะตอมในโมเลกุลที่จะขยายชั้นเวเลนซ์ที่มีอยู่ไปมากกว่ากฎออกเตต สารประกอบไฮเพอร์เวเลนต์โดยทั่วไปจะเป็นสารประกอบของในคาบที่สองขึ้นไปในหมู่ 15-18 ของตารางธาตุ การอธิบายพันธะไฮเพอร์เวเลนต์จะพิจารณาการถ่ายโอนอิเล็กตรอนจากอะตอมกลางไปยังออร์บิทัลเชิงโมเลกุลที่ไม่สร้างพันธะ (non-bonding molecular orbitals) ของลิแกนด์ ซึ่งโดยปกติลิแกนด์จะเป็นธาตุที่มีอิเล็กโตรเนกาติวิตีสูง
คำว่า “โมเลกุลไฮเพอร์เวเลนต์” ถูกนิยามครั้งแรกโดย Jeremy I. Musher ในปี ค.ศ. 1969  ว่า หมายถึง โมเลกุลที่มีอะตอมกลางในหมู่ 15-18 ในตารางธาตุที่มีเวเลนซ์เป็นอย่างอื่นที่มากกว่าเวเลนซ์ต่ำที่สุด เช่น ธาตุหมู่ 15, 16, 17 และ 18 จะมีเวเลนซ์ำต่ำที่สุดเป็น 3, 2, 1 และ 0 ตามลำดับ
นิยามและการเรียกชื่อ > สัญกรณ์ N-X-L

การเรียกชื่อโดยใช้สัญกรณ์ N-X-L ถูกใช้ครั้งแรกในปี ค.ศ.1980 โดยที่:
N แทน จำนวนเวเลนซ์อิเล็กตรอน
X คือ สัญลักษณ์ธาตุอะตอมกลาง
L แทน จำนวนลิแกนด์รอบอะตอมกลาง เช่น
| โมเลกุลตัวอย่าง | จำนวนเวเลนซ์อิเล็กตรอน | ธาตุอะตอมกลาง | จำนวนลิแกนด์ | สัญกรณ์ N-X-L |
| --- | --- | --- | --- | --- |

| PCl5 | 10 | P | 5 | 10-P-5 |
| ClF3 | 10 | Cl | 3 | 10-Cl-3 |
| XeF4 | 12 | Xe | 4 | 12-Xe-4 |
| XeF6 | 16 | Xe | 6 | 16-Xe-6 |
| IF5 | 12 | I | 5 | 12-I-5 |
นิยามและการเรียกชื่อ > การเรียกชื่อตามกลุ่มสารประกอบ

นอกจากการใช้สัญกรณ์ N-X-L แล้ว ยังมีการเรียกชื่อโมเลกุลไฮเพอร์เวเลนต์ตามกลุ่มของสารประกอบ โดยกลุ่มที่ปรากฏบ่อยครั้ง เช่น
ไฮเพอร์เวเลนต์ไอโอไดด์ ได้แก่ สารประกอบพวก Dess-Martin เพอร์ไอโอเดน
เตตระ-, เพนตะ-, และเฮกซะโคออร์เดเนเตดฟอสฟอรัส, ซิลิคอน และ ซัลเฟอร์ เช่น PCl5 PF5 และ SF6
สารประกอบของแก๊สมีสกุล
แฮโลเจนพอลิฟลูออไรด์
| ไฮเพอร์เวเลนต์ไอโอไดด์ | เฮกซะโคออร์เดเนเตดซัลเฟอร์ | สารประกอบของแก๊สมีสกุล | แฮโลเจนพอลิฟลูออไรด์ |
| --- | --- | --- | --- |

| Dess-Martin เพอร์ไอโอเดน | ซัลเฟอร์เฮกซะฟลูออไรด์ | ซีนอนเตตระฟลูออไรด์ | ไอโอดีนเพนตะฟลูออไรด์ |
ดูเพิ่ม

เวเลนซ์
พันธะโคเวเลนต์
พันธะเคมี
ไมลส์ ควอริตช์

| ไมลส์ ควอริตช์ |
| --- | --- |
ตัวละครใน อวตาร
ปรากฏครั้งแรก: อวตาร (2009)
สร้างโดย: เจมส์ แคเมรอน
แสดงโดย: สตีเฟน แลง
ข้อมูลตัวละครในเรื่อง
เผ่าพันธุ์: มนุษย์ (สปีชีส์โดยกำเนิด) นาวีรีคอมบิแนนต์ (ร่างโคลน)
เพศ: ชาย
ตำแหน่ง: พันเอก
อาชีพ:   U.S. Marine Corp Officer (formerly)  SecOps colonel  Leader of 1st Recom Squad 
สังกัด: กองพันลาดตระเวนที่ 1 เหล่านาวิกโยธินสหรัฐ (อดีต)   Resources Development Administration
บุตร: ไมลส์ "สไปเดอร์" โซคอร์โร (ลูกชาย)
ดาวอาศัย: โลก (เดิม)   แพนดอรา
พันเอก ไมลส์ ควอริตช์ (อังกฤษ: Colonel Miles Quaritch) เป็นตัวละครสมมติในอวตาร ซึ่งเป็นแฟรนไชส์ภาพยนตร์อเมริกันแนวไซไฟที่สร้างโดยเจมส์ แคเมรอน เขารับบทเป็นวายร้ายหลักในภาพยนตร์เรื่อง อวตาร (2009) และในภาคต่อคือ อวตาร: วิถีแห่งสายน้ำ (2022) และจะปรากฏตัวอีกในภาคต่อที่กำลังจะมาถึง ได้แก่ภาพยนตร์ภาคที่ 3 และ 4 ที่ยังไม่มีชื่อในปัจจุบัน รวมถึงวิดีโอเกม อวตาร: เดอะเกม ซึ่งอ้างอิงจากภาพยนตร์ ค.ศ. 2009 ตัวละครนี้แสดงโดย สตีเฟน แลงผู้ได้รับรางวัลแซทเทิร์น สาขานักแสดงสมทบชายยอดเยี่ยม จากบทบาทควอริตช์ ในงานประกาศผลรางวัลแซทเทิร์น ครั้งที่ 36
ควอริตช์รับราชการกับเหล่านาวิกโยธินสหรัฐ กองพันลาดตระเวนที่ 1 ก่อนจะเข้ารับตำแหน่งเป็นหัวหน้ากองกำลังรักษาความปลอดภัยของ Resources Development Administration (RDA) องค์กรเอกชนขนาดใหญ่ ซึ่งกำลังทำการสำรวจทรัพยากรของดวงจันทร์แพนดอรา ควอริตช์เป็นผู้นำกองทัพ RDA สู้รบกับชาวนาวี และสอดแนมชาวนาวี ผ่านร่างนาวีอวตารของเจค ซัลลี แต่ในที่สุดซัลลีก็ต่อต้าน RDA ที่นำโดยควอริตช์ ซึ่งพยายามจะทำลายต้นไม้แห่งวิญญาณ ระหว่างสงคราม ควอริตช์ถูกประหารโดย เนย์ทีรี ชาวนาวีซึ่งเป็นคนรักของเจค แต่ภายหลัง RDA ได้ถ่ายโอนดีเอ็นเอของควอริตช์ไปร่างนาวีที่เกิดจากพันธุกรรม เรียกว่า รีคอมบีแนนต์ (recombinant) ควอริตช์และเหล่ารีคอมบีแนนต์คนอื่นกลับมาที่ดาวแพนดอราเพื่อตามล่าซัลลี อย่างไรก็ตาม แผนการของเขาล้มเหลวแต่เขารอดชีวิตในการเผชิญหน้าครั้งนี้กับซัลลี
สตีเฟน แลง ผู้แสดงเป็น พันเอก ไมลส์ ควอริตช์
โมโตโรลา ไมโครแท็ค

โมโตโรลา ไมโครแท็ค 9800X ไมโครแท็ครุ่นแรกที่ผลิตมากว่าทศวรรษ
โมโตโรลา ไมโครแท็ค (อังกฤษ: Motorola MicroTAC) เป็นโทรศัพท์มือถือของโมโตโรลา ที่ผลิตครั้งแรกในรูปแบบแอนะล็อกในปี ค.ศ. 1989 รุ่นที่รองรับระบบจีเอสเอ็ม และทีดีเอ็มเอในโหมดคู่เปิดตัวขึ้นในปี ค.ศ. 1994 ไมโครแท็คนำเสนอนวัตกรรมการออกแบบใหม่ โดยมี "ฝาพับ" ด้วย โดยที่ "ร่องลำโพง" พับอยู่เหนือปุ่มกด แม้ว่าในภายหลังการผลิต "ร่องลำโพง" จะอยู่ที่ฐานของโทรศัพท์พร้อมกับเสียงสั่น สิ่งนี้ได้กลายเป็นมาตรฐานและกลายเป็นต้นแบบของโทรศัพท์ฝาพับสมัยใหม่ในปัจจุบัน โดยได้เริ่มเข้ามาแทนที่รุ่นก่อนคือโมโตโรลา ไดนาแท็ค ที่มีขนาดใหญ่กว่ามาก ก่อนที่จะถูกแทนที่โดย โมโตโรลา สตาร์แท็ค ในปี ค.ศ. 1996 ทั้งนี้ คำว่า "TAC" เป็นชื่อย่อของ "Total Area Coverage" ในโทรศัพท์ทั้ง 3 รุ่นดังกล่าว
รายการรุ่น

ไมโครแท็ค 9800X (AMPS/ETACS/NMT/JTAC)
เครื่องมือสื่อสารดิจิทัลส่วนบุคคล (AMPS/ETACS)
ไมโครแท็ค 9800X เอส.ไอ.พี. (ETACS/RTMS-450)
ไมโครแท็ค 950 (AMPS)
ไมโครแท็ค คลาสสิก (ETACS/NMT/GSM 900)
ไมโครแท็ค ไลท์ (AMPS)
ไมโครแท็ค ไลท์ วีไอพี (AMPS)
ไมโครแท็ค II (ETACS)
ไมโครแท็ค II แพลตตินัม (ETACS)
ไมโครแท็ค อัลฟา (AMPS)
ไมโครแท็ค ดีพีซี 550 (AMPS)
ไมโครแท็ค อัลฟา วีไอพี (AMPS)
ไมโครแท็ค อัลตรา-ไลท์ (AMPS)
ไมโครแท็ค อัลตรา-ไลท์ วีไอพี (AMPS)
ไมโครแท็ค ไลท์ XL (AMPS)
ไมโครแท็ค โปร (ETACS)
ไมโคร ดิจิทัล (TDMA/AMPS)
ไมโคร ดิจิทัล ไลท์ (TDMA/AMPS)
ไมโครแท็ค อิลิท (NAMPS)
ไมโครแท็ค อิลิท วีไอพี (NAMPS)
ไมโครแท็ค ดิจิทัล อิลิท (TDMA/NAMPS)
ไมโครแท็ค อินเตอร์เนชั่นแนล 5080 (GSM 900)
ไมโครแท็ค อินเตอร์เนชั่นแนล 5200 (GSM 900)
ไมโครแท็ค อินเตอร์เนชั่นแนล 7200 (GSM 900)
ไมโครแท็ค ปิเปอร์ (AMPS)
ดีพีซี 650 (AMPS)
ไมโครแท็ค 650 อี (AMPS)
ไมโครแท็ค อินเตอร์เนชั่นแนล 7500 (GSM 900)
ไมโครแท็ค อินเตอร์เนชั่นแนล 8200 (GSM 900)
ไมโครแท็ค อินเตอร์เนชั่นแนล 8400 (GSM 900)
ไมโครแท็ค อินเตอร์เนชั่นแนล 8700 (GSM 900)
ไมโครแท็ค ซีเล็กท์ 3000e (GSM 1900)
ไมโครแท็ค ซีเล็กท์ 6000e (GSM 1900)
ไมโครแท็ค 725 (CDMA)
ไมโครแท็ค อินเตอร์เนชั่นแนล 8900 (GSM 900/1800)
ไมโครแท็ค 8200 (AMPS)
ในวัฒนธรรมสมัยนิยม

ฮุค (ค.ศ. 1991) - ปีเตอร์ แบนนิ่ง (โรบิน วิลเลียมส์) มีไมโครแท็ค 9800X สีดำ ซึ่งเป็นจุดเด่นในภาคแรกของภาพยนต ร์ก่อนที่จะถูกโยนออกไปนอกหน้าต่าง และถูกฝังโดยสุนัขของแกรนนี เวนดี (แมกกี สมิธ)
แบล็คชีพ (กุมภาพันธ์ ค.ศ. 1996) - สตีฟ ดอดด์ส (เดวิด สเปด) มีไมโครแท็ค อิลิท วีไอพี ที่ดูเหมือนจะไม่สามารถหาสัญญาณได้ทุกที่
เจอกลเกลอวิวาห์อลเวง (มิถุนายน ค.ศ. 1997) - จูลีแอนน์ พ็อตเตอร์ (จูเลีย โรเบิตส์) พกพาดีพีซี 550 พร้อมซองซึ่งทำจากหนังสัตว์ตลอดทั้งเรื่อง
ฉกขุมทรัพย์มหาภัยขุมทอง (1999; สร้างจากเรื่องจริงในปี ค.ศ. 1991) - จ่าสิบเอกทรอย บาร์โลว์ (มาร์ก วาห์ลเบิร์ก) พบไมโครแท็ค 550 ท่ามกลางกองไดนาแท็ค (บางส่วนหัก) ในบังเกอร์ใต้ดิน ประสบปัญหากับพนักงานที่ทำงานในอิรักเมื่อเขาพยายามโทรหาไดนาแท็ค ในที่สุดเขาก็โทรหาที่บ้านด้วยไมโครแท็คได้
สไลเดอร์ส (ค.ศ. 1995 - 2000) - อุปกรณ์รุ่นนี้ได้รับการปรับเปลี่ยนเป็นอุปกรณ์จับเวลาแบบหลายมิติที่ใช้ในซีรีส์ สิ่งนี้มีการปรับเปลี่ยนปุ่มโทรออกส่วนใหญ่และหน้าจอเวลาพิเศษบางส่วนและการแสดงกราฟแท่งแบบแบ่งส่วน พร้อมไฟไดโอดเปล่งแสงกระพริบ การถอดเสาอากาศ และการเพิ่มส่วนแสงที่ด้านบน นอกจากนี้ลำโพงหลักยังถูกแทนที่ด้วยสวิตช์หมุนระดับพลังงานและเพิ่มตัวนับ "วัน"
บรูเซอร์ (รายการสเก็ตช์ตลกของอังกฤษ) (2000) - สิ่งที่ดูเหมือนว่าจะเป็นอินเตอร์เนชั่นแนล 7500 ปรากฏในภาพร่างแม้ว่าจะเป็นเรื่องแดกดัน (ในบริบทของภาพร่าง) แต่ก็เรียกอย่างผิด ๆ ว่า สตาร์แท็ค 70
คาร์ล จอห์นสัน (ตัวละครในเกม แกรนด์เทฟต์ออโต: แซนแอนเดรียส์) เป็นเจ้าของโทรศัพท์มือถือที่ดูเหมือนจะเป็นโมโตโรลา ไมโครแท็ค
แหล่งข้อมูลอื่น

ทั้งหมดเกี่ยวกับโทรศัพท์มือถือ
"โมโตโรลามีโทรศัพท์มือถือขนาดพกพา". ลอสแอนเจลิสไทมส์. pqarchiver.com/Tribune Newspaper. 1989-04-26. คลังข้อมูลเก่าเก็บจากแหล่งเดิม (เพย์วอลล์เลดพร้อมข้อความที่ตัดตอนมา)เมื่อ 2012-11-07. สืบค้นเมื่อ 2013-07-01.
ไมโครแท็ค ไลท์ โทรศัพท์รุ่นใหม่ของโมโตโรลา
โมโตโรลาเปิดตัวอัลตรา-ไลท์
ถือสายของคุณ
ไมโคร ดิจิทัล จากปี ค.ศ. 1994 ใช้เครือข่าย AMPS และ TDMA
ไมโครแท็ค ปิเปอร์ เปิดตัวในปี ค.ศ. 1995
ไมค์ โวเกล

| ไมค์ โวเกล |
| --- | --- |

สารนิเทศภูมิหลัง
เกิด: 17 กรกฎาคม พ.ศ. 2522 ไมเคิล เจมส์ โวเกล
คู่สมรส: คอร์ตนีย์ โวเกล(พ.ศ.2546 - ปัจจุบัน)
อาชีพ: นักแสดง
ไมเคิล เจมส์ โวเกล (อังกฤษ: Michael James Vogel) เกิดเมื่อวันที่ เกิด 17 กรกฎาคม พ.ศ. 2522 เป็นนักแสดงชาวอเมริกัน
ผลงานการแสดง

มีดังนี้
| ปี | ชื่อ | บทบาท | หมายเหตุ |
| --- | --- | --- | --- |
| rowspan="3"2003 | [[Grind] | Eric Rivers |  |
| Wuthering Heights | Heath |  |  |
| The Texas Chainsaw Massacre | Andy |  |  |
| rowspan="4"2005 | [[Supercross] | Trip Carlyle |  |
| The Sisterhood of the Traveling Pants | Eric |  |  |
| Havoc | Toby |  |  |
| Rumor Has It | Blake Burroughs |  |  |
ไมค์ เบอร์นาโด

| ไมค์ เบอร์นาโด |
| --- | --- |
เกิด: ไมค์ เบอร์นาโด 28 กรกฎาคม ค.ศ. 1969(1969-07-28)
ไมค์ เบอร์นาโด (อังกฤษ: Mike Bernardo; 28 กรกฎาคม ค.ศ. 1969 — 14 กุมภาพันธ์ ค.ศ. 2012) เป็นทั้งนักมวยไทย, คิกบ็อกเซอร์ รวมถึงเป็นนักมวยสากลชาวแอฟริกาใต้จากเคปทาวน์ เขาเป็นที่รู้จักที่ญี่ปุ่นในชื่อ เบรุจัง ที่ซึ่งเขาได้มีส่วนร่วมในรายการเค-วัน เวิลด์จีพีตั้งแต่ ค.ศ. 1994  เขาได้รับการจดจำในฐานะผู้มีชัยเหนือมีโคร ฟีลีโปวิค, แอนดี ฮัก, ฟรันซิสโก ฟีโล, บรันโก ซีคาทิค ตลอดจนเป็นผู้ชนะแชมป์เค-วัน 3 สมัยระดับตำนานอย่าง ปีเตอร์ เอิร์ธ ได้สำเร็จ
ไมค์ เบอร์นาโด ได้รับการกล่าวว่าเป็นบุคคลที่มีชื่อเสียงของรายการเค-วัน ซึ่งในการแข่งขันครั้งสุดท้ายของการต่อสู้แบบคิกบ็อกซิงนั้น เขาเป็นฝ่ายเสมอกับก้าวไกล แก่นนรสิงห์ ในรายการไททันเฟิร์ส ซึ่งจัดขึ้นใน ค.ศ. 2004  ก่อนที่เขาจะเสียชีวิต ณ วันที่ 14 กุมภาพันธ์ ค.ศ. 2012 ในเคปทาวน์ ที่ประเทศแอฟริกาใต้